Diari Oficial de la Generalitat Valenciana


Sumari del DOGV 6044, del 26-06-2009 (2009/7290)

Informació pública dels projectes de reparcel·lació forçosa de la unitat d'execució de sòl urbà litoral carretera de les Marines, C/21-C/22, partida Sorts de la Mar, unitat d'execució sòl urbà litoral C/21, camí Reial de Gandia, partida Sorts de la Mar i unitat d'execució sòl urbanitzable sector 7 litoral, als Poblets.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7290


Data del document
:   29-05-2009

Organisme emissor
:   Sercenin, SL

Tipus de document
:   Informació Pública

Descriptors 

:   * Poblets, els
    * pla d'urbanisme
    * empresa privada

Informació pública dels projectes de reparcel·lació forçosa de la unitat d'execució de sòl urbà litoral carretera de les Marines, C/21-C/22, partida Sorts de la Mar, unitat d'execució sòl urbà litoral C/21, camí Reial de Gandia, partida Sorts de la Mar i unitat d'execució sòl urbanitzable sector 7 litoral, als Poblets. [2009/7290]  
L'Ajuntament dels Poblets va acordar en la sessió plenària del dia 5 de maig de 2008 l'adjudicació definitiva del programa d'actuació integrada de la unitat d'execució de sòl urbà litoral carretera de les Marines, C/21-C/22 partida Sorts de la Mar, unitat d'execució sòl urbà litoral C/21, camí Reial de Gandia, partida Sorts de la Mar i unitat d'execució sòl urbanitzable sector 7 litoral, als Poblets, els límits del qual són: al nord amb la carretera de les Marines (CV-730) a l'eix; sud amb el camí Reial de Gandia en la seua alineació interior; a l'est amb la C/22 de la partida Sorts de la Mar a tres metres de l'eix cap a l'exterior; a l'oest amb l'eix de la C/21 partida Sorts de la Mar, a la mercantil Sercenin SL, la qual adquireix la condició d'agent urbanitzador.  
En conseqüència, Sercenin SL, a l'empara del que disposa l'article 169.5 de la Llei 16/2005, de 30 de desembre, de la Generalitat, Urbanística Valenciana, ha formulat un projecte de reparcel·lació forçosa de les esmentades unitats d'execució.  
D'acord amb el que disposa l'article 416 del Decret 67/2006, de 19 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, en relació amb l'article 177 LUV, se sotmetran a informació pública, pel termini d'un mes, els projectes de reparcel·lació forçosa esmentats per mitjà de la publicació en el Diari Oficial de la Comunitat Valenciana, i es fa constar que quedaran protocol·litzats per mitjà d'una acta autoritzada per la Notaria de Secundino-J. García Cueco Mascarós, sent-ne depositada una còpia a l'Ajuntament dels Poblets.  
Durant l'indicat termini d'un mes, comptador des de l'endemà de la publicació en el Diari Ofical de la Comunitat Valenciana, podrà consultar-se tota la documentació, tant a l'Ajuntament esmentat, a fi d'examinar-la i presentar-hi al·legacions, com a la Notaria adés indicada, on es podrà obtindre una còpia de l'acta notarial o sol·licitar que esta li siga mostrada i/ o formular les al·legacions que s'entenguen oportunes. En cas de necessitar un aclariment de dubtes, conceptes o altres qüestions relatives al programa per part de l'equip redactor, s'haurà de concertar una cita prèvia cridant al 125 514 091.  
De conformitat amb el que disposa l'article 174.7 LUV i 409 ROGTU, durant l'exposició al públic dels projectes de reparcel·lació forçosa, a fi d'evitar el pro indivís, els qui resulten adjudicataris en condomini podran efectuar requeriments recíprocs per a substituir les quotes de condomini previstes en el projecte per indemnitzacions en metàl·lic. Amb anterioritat a la publicació d'este anunci i en compliment del que estableix l'article 416 ROGTU, s'ha remés el corresponent avís a totes les persones que consten com a interessades en els procediments de reparcel·lació forçosa.  
Sense perjudici d'això, este anunci es publica perquè a més servisca d'avís a tots aquells titulars de béns i drets la identitat dels quals siga desconeguda, o malgrat ser coneguda, se n'ignore el domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no conste en este procediment de conformitat amb el que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Este anunci tindrà la consideració d'edicte.  
Els Poblets, 29 de maig de 2009.- En representació de Sercenin, SL: Jesús Sáiz Herráiz.